Brzina smjenjivanja kadrova
Brzina smjenjivanja kadrova ili broj kadrova po sekundi (engleski: frames per second, FPS) jest mjera učestalosti promjene slika na animacijama, odnosno koliko puta se slika prikazuje u sekundi. Izraz se odnosi i na filmove, video-kamere i računarsku grafiku. Brzina smjenjivanja slika je najčešće izražena u broju kadrova (slika) po sekundi (engleski: frames per second, FPS), ali jedinica u progresivnim monitorima može biti i herc (Hz). Ljudsko oko može obraditi od 10 do 12 slika u sekundi i vidjeti ih kao odvojene, dok sve iznad toga ljudsko oko vidi kao kretnju. U studijama većina učesnika je modulirano svjetlo (kao kod računarskih monitora) vidjela kao stabilan izvor slike kada je brzina osvježavanja veća od 50 Hz.